Volgograd

Volgograd (, , frem til 1925 , , frem til 1961 , ) er en by i Den Russiske Føderation ved floden Volga grundlagt . Volgograd er det administrative center i Volgograd oblast. Byen har  indbyggere. Byen blev fuldstændig ødelagt under 2. verdenskrig i slaget om Stalingrad, der førte til opløsningen af den tyske 6. arme. Herefter udviklede krigen sig til en tilbagetrækningskrig for de tyske tropper. I 1943 tildelte Storbritanniens kong George VI borgerne i Stalingrad det juvelbesatte "Sword of Stalingrad" i erkendelse af deres tapperhed. I 1945 tildelte Sovjetunionen Stalingrad titlen "helteby" for byens modstand. Efter Stalingrads ødelæggelse under krigen blev opførelsen af den moderne by indledt i 1946. Til erindring om slaget opførtes i 1967 et mindesmærke: Mamajev Kurgan monumentet Moderlandet kalder.

Navn 

Volgograd blev før 1925 kaldt for Tsaritsyn. Fra 1925-1961 hed byen Stalingrad. Siden 2013 bliver byen officielt benævnt "Stalingrad" i ni dage hvert år. Nogle beboere har foreslået, at byen permanent omdøbes til "Stalingrad". Præsident Vladimir Putin har udtalt, at omdøbningen forudsætter en lokal folkeafstemning.

Geografi 

Volgograd og Volgograd oblast ligger i Moskva-tidszonen, der svarer til UTC +3:00.

Byen ligger på Volgaplateauet på den Østeuropæiske Slette på vestsiden af den nederste del af floden Volga. Den nordligste ende af byen ligger ved bredden af Volgogradreservoiret dannet af dæmningen ved Volga-vandkraftværket, og niveauet på reservoiret er 15 moh.

Byen strækker sig i en bredde på op til 10 km over 60 km langs bredden af Volga.

Volgograd ligger 971 km sydøst for Moskva, og på samme breddegrad som Paris.

Klima 

Volgograd har et kontinentalt steppeklima. Koldeste måned januar – 7,5 °C, varmeste måned juli + 23 °C. Gennemsnit for hele året er + 7,6 °C (Danmark +7-8 °C). Nedbøren er på 308 mm pr. år (ca. det halve af Danmarks) med et maksimum om efteråret (november/december).

Historie

Befolkning og erhverv 

Byen har cirka 1 million indbyggere og er et økonomisk og administrativt knudepunkt med adskillige uddannelsesinstitutioner, herunder universiteter.

Af industri har den olieraffinaderier, skibsværft, aluminiumsværk, traktorfabrik og stålværk. Byen er samtidig et vigtigt jernbaneknudepunkt for især olie mv, samt knudepunkt for flodsejlads. Volgograd forsynes med vedvarende energi fra Volgograd Hydroelektriske Station, som blev bygget 1951 og er Europas største.

Seværdigheder 

 
Byen var omdrejningspunkt for et af de vigtigste slag under 2. verdenskrig. For at mindes slaget ved Stalingrad blev den monumentale park Mamaev Kurgan anlagt (se billedet herover). Parken skulle bygges af det billigste materiale tilgængeligt, da første prioritet var genopbygningen af Stalingrad, derfor blev parken lavet i beton. Europas største statue, Moderlandet kalder (Родина-мать зовёт!, Rodina-mat' zovjot!), står i denne park. Statuen forestiller en kvinde med et sværd og er 52 meter høj; alene sværdet er 33 meter langt. Totalt er skulpturen 85 m høj.¨

I Volgograds flodhavn finder man udflugtsbåde, der sejler på hele Volgafloden.

Volgograd Billedgalleri hvor man bl.a. finder værker af Andrej Kolkutin, som også er repræsenteret på Kastrupgårdsamlingen.

Den kendte filminstruktør Elem Klimov er fra Volgograd.

Venskabsbyer 

  Jerevan, Armenien
  Liège, Belgien
  Russe, Bulgarien
  Sveti Vratj, Bulgarien
  Toronto, Canada
  Port Said, Egypten
  Kemi, Finland
  Dijon, Frankrig
  Chennai, Indien
  Olevano Romano, Italien
  Torino, Italien
  Hiroshima, Japan
  Chengdu, Kina
  Jilin, Kina
  Płońsk, Polen
  Kruševac, Serbien
  Coventry, Storbritannien
  Ostrava, Tjekkiet
 Omstridt Tiraspol, Transnistrien/Moldova
  Izmir, Tyrkiet
  Køln, Tyskland
  Chemnitz, Tyskland
 Omstridt Sevastopol, Ukraine/Rusland
  Cleveland, USA
  Orlando, USA

Personer fra Volgograd 
 Elem Klimov (født 1933), filmregissør († 2003)
 Leonid Slutskij (født 1971), fodboldtræner
 Jelena Isinbajeva (født 1982), stangspringer

Referencer

Eksterne henvisninger 

 
Lokaliteter i Rusland i 2. verdenskrig